Jou sterre vir Vrydag, 2 Junie 2017
JY LEES NOU Jou sterre vir Vrydag, 2 Junie 2017
Hoe meer georganiseerd jy is, hoe beter sal jy voel.
Jy is ’n vindingryke en aanpasbare mens. Vanjaar is die jaar om jou minder te bekommer en meer te ontspan terwyl jy die geselskap van familie en vriende geniet.
Dit is ’n goeie tyd om sleurtakies in en om die huis en by die werk aan te pak. Motivering is hoog, en as jy hard werk, gaan jy later tyd oorhê om iets te doen wat jy regtig geniet.
Moenie ’n onbetroubare vriend wees nie! Hoe meer jy vriendskappe vertroetel, hoe meer maats gaan jy maak en hoe meer betrokke gaan jy voel. Luister ook fyn na wat ’n kind of tiener te sê het.
TWEELING 22 Mei – 21 Jun.
Jou verbeeldingryke, intuïtiewe identiteit skyn tans helder terwyl Mercurius deur jou sielsone beweeg. Die tyd is dus net reg vir meditasie, nabetragting, skryf, verf of om ’n fantasieverhaal te lees.
Saturnus moedig jou aan om meer verantwoordelik met jou fisieke welsyn te werk te gaan. Mik dus daarna om jou liggaam met gesonde kos en gereelde oefening te voed. Gedissiplineerde pogings nou sal later vrugte afwerp.
Moenie aanneem dat jy al die antwoorde ken nie, Leeu. Hierdie naweek kan jy tot waardevolle insigte kom deur ’n ouer familielid of geloofwaardige mentor. Jy het ook pret terwyl jy iets leer by ’n langtermynvriend.
Wat ’n verwarrende verhoudingskwessie betref, moenie op jou eie oor dinge sit en tob nie. Jy gaan die raad en insette van ander mense, ook jou familie, nodig hê as jy die beste besluite wil neem.
Kreatiewe Weegskaal, jy beskik oor ’n vrugbare verbeelding. Benut dit vandag ten volle! Wat ’n huishoudelike kwessie betref, gaan daar baie meer aan met ’n lid van die gesin as wat wil voorkom.
As jy bekommernisse oor ’n finansiële saak het, maak seker dat jy al die regte blokkies aftik voor jy aan beweeg. Met die maan wat jou netwerksone besoek, sal intuïsie en meelewendheid jou ver bring.
Nuwe ervarings en geleenthede gaan vir jou oop aan die werksfront. Hou dus jou oë oop en jou ore gespits. Dinge gaan nie behoorlik begin tensy jy die nodige moeite doen en daarmee volhou nie.
Jy is vandag gretig om met ’n groot verskeidenheid mense te kommunikeer. Sommige Steenbokke sal mense uit hul verlede raakloop; ander sal met ’n spesiale oorsese vriend kontak maak.
Wat jou betrokkenheid met ’n groep, klub of organisasie betref, kan dit voel asof jy agteruit beweeg. As jy geduldig is, sal dinge geleidelik verbeter, maar dit gaan tyd verg.
Dit is tyd om vars, nuwe maniere te kry om met mense om jou kontak te maak, hetsy tuis of in jou plaaslike gemeenskap. Maar bly geduldig, want daar gaan ’n paar frustrasies en haakplekke langs die pad voorkom.